b"\n_START_ARTICLE_\nGila, okrug (Arizona)\n_START_PARAGRAPH_\nGila, okrug u sredi\xc5\xa1njoj Arizoni, 12,421 km\xc2\xb2 (4,796 mi\xc2\xb2), 52,209 stanovnika (2006.), okru\xc5\xbeno sredi\xc5\xa1te Globe. Gila se prostire na predjelima od preko 600 (Rooseveltova brana; Roosevel Dam) pa do preko 2000 metara nad morem (2,180 metara visoki Mount Ord), a preko polovice okruga pripada indijanskom rezervatu San Carlos, nastanjenom San Carlos Apa\xc4\x8dima. Rudarstvo i uzgoj stoke bila su i ostala glavne proizvodne privredne djelatnosti okruga.\n_START_SECTION_\nPovijest\n_START_PARAGRAPH_\nOkrug Gila nastaje od dijelova okruga Maricopa i Pinal 8. velja\xc4\x8de 1881, a svoje ime dobiva po rijeci Gili. Glavnim okru\xc5\xbenim sredi\xc5\xa1tem progla\xc5\xa1en je grad Globe City, dana\xc5\xa1nji Globe, glavnim bakrenim rudarskim sredi\xc5\xa1tem. U pro\xc5\xa1losti je ovaj kraj bio izme\xc4\x91u 1150. i 1450. naseljen nosiocima kulture Salado u dolini rijeke Salt River, iza kojih su ostale 'cliff dwellings', na podru\xc4\x8dju dana\xc5\xa1njeg nacionalnog spomenika Tonto, kojeg je predsjednik Theodore Roosevelt proglasio 1907.\n_START_SECTION_\nGradovi i naselja\n_START_PARAGRAPH_\nCanyon Day, Carrizo, Central Heights, Christmas, Christopher Creek, Claypool, Gisela, Globe, Hayden (dijelom u okrugu Pinal), Kohls Ranch, Miami, Payson, Peridot, Pine, Roosevelt, Rye, San Carlos, Star Valley, Strawberry, Tonto Basin, Top-of-the-World, Winkelman (dijelom u okrugu Pinal) i Young."